I januar 2007 besluttede et enigt byråd i Aalborg Kommune, at overtage Karolinelund fra den tidligere ejer. Dengang var håbet, at forlystelsesparken hvert år ville give et lille overskud. Siden har det dog vist sig at stedet har krævet omfattende renoveringer, og at driften hvert år har givet underskud - senest 700.000 kroner i 2008. I alt har Aalborg kommune til dato puttet 23 millioner kroner i stedet, og det har nu fået både Venstre og Konservative til at bakke ud. I dag skulle byrådet så tage stilling til om kommunen fortsat skal drive stedet i 2009. Det ville kræve et yderligere tilskud på 2,7 millioner til nyt tag på Tæppelandbygningen. Med stemmerne 18 for og 12 imod besluttede byrådet at bevillige pengene og fortsat at stå for driften. Hermed er Karolinelunds fremtid sikret i 2009.

Referat:
Byrådet i Aalborg Kommune besluttede her til eftermiddag at drive forlystelsesparken Karolinelund videre.